A TANÁCS HATÁROZATA
(2009. június 9.)
az Európai Unió Közszolgálati Törvényszéke egy bírájának kinevezéséről
(2009/474/EK, Euratom)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 225a. cikkére,
tekintettel az Európai Atomenergia-közösséget létrehozó szerződésre és különösen annak 140b. cikkére,
mivel:
(1)
A 2004/752/EK, Euratom tanácsi határozat (1) létrehozta az Európai Unió Közszolgálati Törvényszékét (a továbbiakban: Közszolgálati Törvényszék). Ez a határozat e célból egy melléklettel egészítette ki a Bíróság alapokmányáról szóló jegyzőkönyvet (a továbbiakban: a Bíróság alapokmányának I. melléklete).
(2)
A Tanács a 2005/150/EK, Euratom határozattal (2) megállapította az Európai Unió Közszolgálati Törvényszéke bíráinak kinevezése érdekében benyújtandó pályázatok benyújtási és elbírálási feltételeit és részletes szabályait a Bíróság alapokmánya I. melléklete 3. cikkének (2) bekezdésének megfelelően.
(3)
A Tanács a 2005/49/EK, Euratom határozattal (3) megállapította a Bíróság alapokmánya I. melléklete 3. cikkének (3) bekezdése szerinti bizottság (a továbbiakban: a bizottság) működésére vonatkozó szabályokat.
(4)
A Közszolgálati Törvényszék egyik bírájának lemondását követően 2009. március 6-án nyilvános pályázati felhívást tettek közzé a Közszolgálati Törvényszék bírájakénti, a 2009. szeptember 1-jétől2015. augusztus 31-ig terjedő időszakra való kinevezésre (4).
(5)
A bizottság 2009. március 26-án, május 7-én, valamint május 25-26-án ülésezett. Munkája eredményeként véglegesítette a Bíróság alapokmányának I. melléklete 3. cikkének (4) bekezdése szerinti véleményt és listát.
(6)
A Közszolgálati Törvényszék bíráit az EK-Szerződés 225a. cikke negyedik bekezdése és az Euratom-Szerződés 140b. cikke negyedik bekezdése értelmében a Tanács nevezi ki.
(7)
A Bíróság alapokmányának I. melléklete 3. cikkének (4) bekezdése szerinti listán szereplő személyek közül ezért ki kell nevezni egyet, ügyelve a Közszolgálati Törvényszék kiegyensúlyozott összetételére, mind a tagállamok állampolgárainak a lehető legszélesebb földrajzi területen alapuló kiválasztását, mind pedig a nemzeti jogrendszerek képviseletét illetően, a Bíróság alapokmánya I. melléklete 3. cikke (1) bekezdésének megfelelően,
A KÖVETKEZŐKÉPPEN HATÁROZOTT:
1. cikk
Maria Isabel ROFES i PUJOL-t a 2009. szeptember 1-jétől2015. augusztus 31-ig tartó hatéves időszakra kinevezik az Európai Unió Közszolgálati Törvényszéke bírájává.
2. cikk
Ez a határozat az Európai Unió Hivatalos Lapjában való kihirdetését követő napon lép hatályba.
3. cikk
Ezt a határozatot az Európai Unió Hivatalos Lapjában ki kell hirdetni.
Kelt Luxembourgban, 2009. június 9-én.